બાળકોએ ચિત્રપુસ્તિકામાં રંગો પૂર્યા હતા. સંગીતા સિંહ દ્વારા કમલેશ દેસાઈ અને અંબિકા સિંહના સહકારથી ભક્તિમય ગીતો રજૂ કરાયાં હતાં. કેટલાંક બાળકોએ પૂજા બાબતે પોતાના અભિપ્રાયો પણ વ્યક્ત કર્યા હતા. એક બાળકે કહ્યું હતું કે, મારા પિતાએ બાળકો માટેની આ પૂજા વિશે કહ્યું હતું. આથી મારા મિત્રો સાથે મા સરસ્વતીપૂજામાં ભાગ લેવા હું ખૂબ જ ઉત્સાહી હતો. બાળકોને ચિત્રકામ કરવાનાં તમામ સાધનો મંદિર દ્વારા આપવામાં આવ્યા હતા. મંદિરના પૂજારી અનિલ જોશી, યોગેશ પાંડે અને રામચારીએ મા સરસ્વતીપૂજા કરાવી હતી, જેમાં વિદ્યાર્થીઓ અને વાલીઓએ પણ ભાગ લીધો હતો અને પરંપરાગત મંત્રોચ્ચાર કર્યા હતા.